Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-18/PES-00264 idatzizko galdera aurkeztu du. Hauxe da Nafarroako Gobernuko Hezkuntzako kontseilariaren informazioa:

* Gaur egun Cascanteko Santa Vicenta María ikastetxe publikoa hartzen duen erakina 2014an amaitu zen eraikitzen eta aukera ematen du bi linea oso (18 ikasgela) hartzeko. Egindako eraikina hasieratik guztiz bete zen 18 talderekin, eta ez zuen aukerarik ematen talde gehiago hartzeko, beste espazio osagarri batzuen kontura ez bazen. Azken urte hauetan, ikastetxeak liburutegia bezalako espazioak kendu ditu, ikasleak behar bezala eskolatu ahal izateko. Ikastetxerako aurreikusi den bilakaerak erakusten du taldeen guztizko kopurua ez dela handituko, eta, nolanahi ere, guztizko kopuruaren jaitsiera bat aurreikusten da epe ertain eta luzean.
* Azaldutakoa gorabehera, Hezkuntza Departamentuak ikastetxea handitzeko proiektu bat enkargatu du, lau ikasgela bitartekoa, eta handitze hori faseka egin ahal da. Handitze-proiektu horrek, zeina datozen asteetan entregatuko baita, aurreikusten du lehenengo solairuan bi ikasgela eta bigarren solairuan beste bi ikasgela egitea.
* Handitzeko lanen exekuzioa 2019ko aurre-matrikulako datuen araberakoa izanen da, bai eta aurrekontu-ekitaldi horretan dagoen diruaren araberakoa ere.
* Cascanteko ikastetxe publikoko matrikulazio-datuei dagokienez (2. etapa eta lehen hezkuntza), honako datu hauek ageri dira:

|  |  |  |
| --- | --- | --- |
|  | **2014-15 ikasturtea** | **2018-19 ikasturtea** |
| Ikasleak  | 329 | 394 |

* Herri horren kasuan, ikasleen kopuruaren handitzea, funtsean, Espainiako jatorriko ikasleei dagokie. Atzerriko ikasleek ikasleen guztizkoan egiten duen portzentajea, berriz, 2014-15 ikasturtean zegoena baino are txikiagoa da.
* Ikastetxean, atzerriko jatorria duten ikasleen bilakaera honako hau izan da azken bost urteetan:

|  |  |  |  |  |  |
| --- | --- | --- | --- | --- | --- |
|  | **2014/15** | **2015/16** | **2016/17** | **2017/18** | **2018/19** |
| Atzerrian jaiotakoak (%) | % 6,1 | % 3,8 | % 4,5 | % 6,4 | % 5,4 |

* Departamentuak ikastetxeetarako laguntzako neurri arruntak eta dibertsitateari arreta ematekoak aplikatzen ditu: Lehen hezkuntzako laguntza-programak eta eskolaz kanpoko lagun egitea, egoera ekonomiko ahulean dauden ikasleentzako laguntza ekonomikoaren deialdia, eta abar.

Iruñean, 2018ko abenduaren 27an

Hezkuntzako kontseilaria eta Gobernuko eleduna: María Solana Arana